Vrou laat glo toe dat kind gemolesteer wordŉ Kaapstadse sekswerker het Donderdag in die hof verskyn nadat sy glo toegelaat het dat ŉ man haar susterskind vir geld molesteer. Die 23-jarige vrou het in die Atlantis-landdroshof verskyn op aanklagte van seksuele misdrywe, berig The Daily Voice. Die vrou het glo ŉ maand gelede haar twee susterskinders, onderskeidelik drie en 10 jaar oud, uit hul huis in Witsand gelok. ŉ Man het naby die huis by ŉ brug gewag en glo R200 betaal om aan die 10-jarige te vat, terwyl die driejarige toegekyk het. “My suster gebruik tik, dit is tik wat haar sulke goed laat doen het. Sy verkoop haar liggaam vir geld,” het die ma van die kinders gesê. Die saak is tot 25 Januarie uitgestel.